joelniklaus/EU_Wikipedias huggingface dataset:
Descendants

Descendants on vuonna 2015 julkaistu nuorille suunnattu musiikillinen fantasiaelokuva, jonka ohjasi Kenny Ortega. Elokuvan pääosia, Disneyn pahisten Pahattaren, Kuningattaren, Jafarin ja Cruella De Vilen lapsia näyttelevät Dove Cameron, Cameron Boyce, Booboo Stewart ja Sofia Carson. Descendants julkaistiin 31. heinäkuuta 2015 Disney Channel -elokuvana, ja se rikkoi 6,6 miljoonan katsojan rajan ensimmäisellä esityskerralla.

Descendants-elokuvaan perustuvan animaatiosarjan Descendants: Wicked World esittäminen alkoi vuonna 2015. Elokuvan jatko-osa julkaistiin heinäkuussa 2017. Kolmannen jatko-osan on suunniteltu valmistuvan vuonna 2019.

Heinäkuussa 2015 julkaistiin elokuvan soundtrack, joka nousi ensimmäisellä viikolla Billboard 200 -listan kärkeen.

Lähteet

Aiheesta muualla 
 
 

Vuoden 2015 yhdysvaltalaiset elokuvat
Disney Channelin elokuvat
Yhdysvaltalaiset draamakomediaelokuvat
Yhdysvaltalaiset elokuvamusikaalit
Kenny Ortegan ohjaamat elokuvat
Yhdysvaltalaiset nuortenelokuvat
Yhdysvaltalaiset fantasiaelokuvat
Yhdysvaltalaiset televisioelokuvat
Isotöyhtöhaukka

Isotöyhtöhaukka (Aviceda jerdoni) on haukkojen heimoon kuuluva päiväpetolintu. Sen esiintymisaluetta ovat Bangladesh, Brunei , Kambodža, Kiina, Intia, Indonesia, Laos, Malesia, Myanmar, Nepal, Filippiinit, Sri Lanka, Thaimaa ja Vietnam. Lisäksi Singaporessa sitä on tavattu vaelluslintuna ja alkuperältään tuntemattomana Bhutanissa.

Kannan suuruudeksi on vuonna 2009 arvioitu noin 670–6 700 aikuista yksilöä ja sen arvioidana olevan pienemässä elinalueiden tuhoutumisen vuoksi.

Sen elinpiiriä ovat viljelmät, metsät ja heinäarot 200–1 100 metrin korkeudessa.

Lähteet

Haukat
Kynähame

Kynähame on suora, kapean mallinen hame, jossa helma ulottuu polveen tai vähän sen alapuolelle. Nimensä kynähame on saanut mallistaan, joka on kapea ja pitkä kuten kynä. Helma ulottui 1950-luvulla jopa puoleen sääreen, mikä vaikeutti liikkumista. Tästä syystä kynähametta kutsuttiin myös ”nilkutushameeksi”.

Historia 

Ihmiset kaipasivat toisen maailmansodan jälkeen uutta tyyliä ja kynähameesta muodostui nopeasti työssäkäyvän naisen vaatekappale. Kynähameen suoran mallin ansiosta sen tekemiseen ei tarvittu paljon kangasta, joka sodan jälkeisinä vuosina oli kallista.

Christian Dior esitteli kynähameen mallistossaan 1940-luvun lopulla ja sen jälkeen kynähameesta tuli nopeasti suosittu. Kynähameen vyötärölle ulottuva, tyköistuva malli korosti vartalon muotoja, jotka aikaisemmin olivat jääneet A-linjaisen hameen peittoon.

Lähteet 

Hameet
Marcus Larsson

Simon Marcus Larsson (1825–1864) oli ruotsalainen taidemaalari. Hänen jylhää luontoa ja myrskyistä merta kuvannutta tyyliään on luonnehdittu romanttisen vauhdikkaaksi. Hän maalasi kuunvalossa villissä metsämaisemissa kohisevia koskia ja myrskyävällä merellä ajelehtivia aluksia. Larsson oli V. Melbyen oppilas. Hän oleskeli Düsseldorfissa vuosina 1852–1857 ja vuoden 1859 jälkeen Suomessa (mm. Runebergin luona Porvoossa), Pietarissa ja Lontoossa. Larssonin päätöitä ovat Haaksirikko Ruotsin rannikolla (1853) ja Vesiputous Smålandissa.

Lähteet

Aiheesta muualla 

 

Ruotsalaiset taidemaalarit
Vuonna 1825 syntyneet
Vuonna 1864 kuolleet
Barrio

Barrio on muun muassa seuraavien henkilöiden sukunimi:

 Carlos del Barrio (s. 1968), espanjalainen autourheilija
 Diego Martínez Barrio (1883–1962), espanjalainen poliitikko, pääministeri 1933 ja 1936
 Isidro Barrio Barrio (s. 1943), espanjalais-perulainen katolinen piispa
 Julián Barrio Barrio (s. 1946), espanjalainen katolinen piispa
Sokoban

Sokoban (, ) on lähinnä tietokonepeleissä käytetty pulmanratkontatehtävätyyppi. Sokobanissa pelaajalle annetaan huone, jossa on esineitä, jotka pelaajan tulee siirtää tietyille paikoille ratkaistakseen pulman. Pelaajahahmo voi tyypillisesti siirtää esineitä ainoastaan joko työntämällä tai vetämällä, eivätkä pelaaja ja esineet voi yleensä liikkua toistensa lävitse, joten pelaaja voi epäonnistua siirtämällä esineet muodostelmaan, josta niitä ei enää saa oikealle paikalle tai jäämällä esineiden taakse loukkuun.

Pulmapelityypin kehitti pelisuunnittelija Hiroyuki Imabayashi 1980-luvulla. Japanilainen pelitalo Thinking Rabbit julkaisi vuonna 1982 Imabayashin pelin NEC PC-8801 -tietokoneelle nimellä Sokoban. Pelistä on myöhemmin kehitetty monia eri muunnoksia ja samantyyppisiä pulmanratkontatehtäviä on sisällytetty lukuisiin laajempiin tietokonepeleihin.

Lähteet

Pulmapelit
Videopelien lajityypit
Secret Visions

Secret Visions on Virtuocityn ensimmäinen studioalbumi vuodelta 2002.

Kappaleet 
Eye For an Eye  – 4:24
Rise & Rule  – 4:23
Pharaoh's Dream  – 5:01
Crucified  – 5:30
Speed of Light  – 4:35
No Destination  – 5:23
Without You – 4:39
Tears of Babylon  – 5:19
Raging Destiny  – 7:55
Secret Visions  – 6:17

Kokoonpano 
 Peter James Goodman – laulu
 Jaron Sebastian Raven – kitarat, basso
 Jaska Raatikainen – rummut
 Janne Tolsa – koskettimet

Vierailevat muusikot 
 Jonna Imeläinen – laulu
 Marco Hietala – laulu (kappaleet 1 ja 5)

Tuotanto 
 Janne Tolsa – tuottaja, äänittäjä (koskettimet)
 Anssi Kippo – tuottaja, äänittäjä
 Mikko Karmila – miksaaja
 Mika Jussila – masteroija
 Eric Philippe – kansikuva

Arvostelut 
 Metalreviews.com: 78/100
 The Metal Crypt:

Lähteet

Aiheesta muualla 
 

Vuoden 2002 albumit
Virtuocityn albumit
Timescape

Timescape on KenZinerin ensimmäinen studioalbumi vuodelta 1998.

Kappaleet 
Future Signs – 5:42
Into the Light – 4:13
Images of the Past – 5:47
Dreamer – 6:18
Thru The End – 4:50
Timescape – 7:52
Walking in the Rain – 7:08
Seasons – 7:29
In the Silence – 5:18
Land of Shadows – 7:36

Kokoonpano 
 Jarno Keskinen – kitarat, basso, koskettimet
 Stephen Fredrick – laulu
 Dennis Lesh – rummut

Arvostelut 
 The Metal Crypt:

Lähteet 
 
 Leviathan Records

Viitteet

Vuoden 1998 albumit
Kenzinerin albumit
Tuomas Rimpiläinen

Tuomas Rimpiläinen (s. 1980 Turku) on suomalainen toimittaja ja kirjailija. Hän työskentelee Yleisradion rikos- ja oikeustoimittajana. Aiemmin Rimpiläinen on työskennellyt rikostoimittajana myös Aamulehdessä. Lisäksi hän on toiminut ulkomaantoimittajana kriisialueilla. Aiemmin Rimpiläinen työskenteli Turun Sanomissa uutistoimittajana. Rimpiläinen on palvellut rauhanturvaajana Kosovossa ja Tšadissa. Koulutukseltaan Rimpiläinen on valtiotieteen maisteri poliittisesta historiasta Turun yliopistosta.

Toukokuussa 2015 ilmestyi Rimpiläisen esikoisteos Messukylän veriteko ja muita rikostarinoita Suomesta Gummeruksen kustantamana. True crimea edustava teos on kokoelma tositarinoita 1920- ja 1930-luvuilla eri puolilla Suomea tapahtuneista rikoksista. Rimpiläinen on tehnyt myös kuusiossaisen Storytel Original -äänikirjasarjan Motiivi murhaan, joka sisältää autenttista äänimateriaalia muun muassa rikospaikoilta ja oikeudenkäynneistä.

Vuonna 2017 Rimpiläinen oli ehdolla Vuoden journalistiksi Bonnierin Suuri journalistipalkinto -gaalassa. Hänet on aiemmin palkittu useilla journalistipalkinnoilla, muun muassa kahdesti vuoden parhaasta jutusta Sanomalehtien liiton vuoden parhaat -kilpailussa.

Teokset

Lähteet 

Suomalaiset kirjailijat
Suomalaiset rikoskirjailijat
Suomalaiset toimittajat
Vuonna 1980 syntyneet
Elävät henkilöt
Pokémon DP: Sinnoh League Victors

Pokémon DP: Sinnoh League Victors on televisiosarja Pokémonin kolmannentoista tuotantokauden nimi. Kausi on Diamond & Pearl -sarjan kausista neljäs ja viimeinen, sekä myös lyhin.

Kausi nähtiin Suomessa ensimmäisen kerran keväällä 2011 Disney XD:llä. Kausi alkoi 28. helmikuuta 2011 jaksolla Kotikenttäetu haltuun ja päättyi 15. kesäkuuta 2011 jaksoon Suloiset muistot kestävät. Myöhemmin kausi oli nähtävissä MTV3 Katsomossa saman vuoden kesällä.

Kausi alkoi Cartoon Networkilla Yhdysvalloissa 5. kesäkuuta 2010 jaksolla Regaining the Home Advantage!. Kolmastoista tuotantokausi käsitti 34 jaksoa ja päättyi jaksoon Memories are Made of Bliss! 5. helmikuuta 2011. Tavallisten jaksojen lisäksi Best Wishes -sarjan 18. ja 19. jakson välissä esitettiin ainoastaan Japanissa sarjan ohjelmapaikalla kaksi erikoisjaksoa Dawn – Setting off on a New Journey! ja Pewter Gym – The Greatest Crisis Ever!.

Jaksot

Äänirooleissa

Japaninkieliset äänet

Englanninkieliset äänet

Suomenkieliset äänet 

Pokémon
Luettelot televisiosarjojen jaksoista
Risto Telama

Risto Kimmo Telama (s. 1936) on suomalainen liikuntapedagogiikan tutkija, liikuntatieteiden tohtori ja professori emeritus. Hän on ollut Jyväskylän yliopiston liikuntapedagogiikan professori vuodesta 1981. Hänen väitöskirjansa vuodelta 1968 on nimeltään Oppikoululaisten fyysinen aktiivisuus ja liikuntaharrastukset.

Lähteet 

Suomalaiset liikuntatieteilijät
Suomalaiset professorit
Jyväskylän yliopiston professorit
Vuonna 1936 syntyneet
Elävät henkilöt
Juuso Karikuusi

Juuso Henri Mikael Karikuusi (s. 18. marraskuuta 1993) on suomalainen tubettaja, viihdetaiteilija, sisällöntuottaja ja tiedottaja. Karikuusi on tullut tunnetuksi tuottamalla ja julkaisemalla videosisältöä  YouTubessa. Karikuusi on myös aktiivinen muualla sosiaalisessa mediassa, kuten TikTokissa ja Instagramissa. Hän aloitti tubettamisen "KumiankkaFilms"-kanavalla, jonka hän perusti kahden ystävänsä kanssa elokuussa 2011. Herbailua"-kanavan hän perusti 13. helmikuuta 2013.

Karikuusi itse sanoo: "Kanavan seuraajien kannattaa odottaa odottamatonta". Hän tarkoittaa tällä sitä, että hän tekee kanavalleen kaikenlaisia videoita laidasta laitaan, esimerkiksi vlogeja ja videopeliaiheisia videoita. Luonteeltaan viihteelliset videot ovat suomenkielisiä.

Vuonna 2019 Karikuusi asui muutaman kuukauden Japanissa. Hän on vieraillut maassa useamman kerran.

Ura

Tubettajana
Karikuusi aloitti videoiden tekemisen YouTubeen vuonna 2007. Hän teki erilaisia videoita vuosien aikana useille eri kanaville, kunnes vuonna 2013 perusti nykyisen kanavansa nimeltä "Herbalisti". Nykyään hän julkaisee videoita aktiivisesti. 

Kesäkuussa 2015 Karikuusella oli 100 000 seuraajaa ja vuoden 2016 helmikuussa 150 000 seuraajaa. 2016 lokakuussa tilaajamäärä oli yli 200 000, toukokuussa 2021 yli 400 000 ja helmikuussa 2022 yli 430 000 tilaajaa.

Kesäkuussa 2015 Nost3 & Protro julkaisivat Bailandoo-musiikkivideon, jossa Karikuusi vieraili tubettaja Lakon kanssa.

Muusikkona
Heinäkuussa 2016 Karikuusi ja Lakko julkaisivat yhteiskappaleensa "Aamuyö". Kappaleen YouTubessa julkaistu musiikkivideo on kerännyt yli 6,4 miljoonaa katselukertaa.

Diskografia

Televisiopersoonana
Toukokuussa 2017 ilmoitettiin, että Karikuusi ja Lakko aloittavat tv-ohjelma Possen uusina juontajina.

Televisiosarjat

Huhtikuussa 2016 Karikuusi aloitti Lakon kanssa yhteisen televisio-ohjelman, Lakon ja Herban boksi. Sarjassa he tapasivat julkisuuden henkilöitä ja pelasivat erilaisia videopelejä. Sarjaa esitettiin keskiviikkoisin Subilta. Jokainen jakso kesti noin puoli tuntia.

Karikuusi esiintyi Selviytyjät Suomen viidennellä kaudella vuonna 2021, josta hän putosi neljäntenä.

Palkinnot ja ehdokkuudet

Lähteet

Suomalaiset tubettajat
Vuonna 1993 syntyneet
Elävät henkilöt
Kizzy Crawford

Kizzy Crawford (s. 25. huhtikuuta 1996 Wales) on sukujuuriltaan barbadoslainen mutta Walesissa varttunut laulaja-lauluntekijä. Vuonna 2012 hän voitti Arts Connect Original Singer-Songwriter -palkinnon. Hän tekee musiikkia kymriksi ja englanniksi ja yhdistelee monesti Walesin ja Bajan perinteisiä musiikkityylejä. Hän nousi maineeseen albumillaan Starling.

Hänellä on myös Kizzy Crawford -niminen Youtube kanava, jossa on esillä hänen alkuperäisiä videoitaan. Hän on laittanut musiikkiaan vapaasti kuunneltavaksi SoundCloud -palveluun.

Lähteet 

Walesilaiset laulaja-lauluntekijät
Vuonna 1996 syntyneet
Elävät henkilöt
Juha Tasku

Juha Tasku (24. tammikuuta 1963 Pori – marraskuu 2022) oli suomalainen entinen jääkiekkoilija. Hänen pelipaikkansa oli hyökkääjä ja hän edusti koko liigauransa ajan Porin Ässiä. Hän pelasi SM-liigassa yhteensä 217 ottelua vuosina 1981–1989, joissa hänen tehopisteensä olivat 39 + 23 = 62 ja jäähymääränsä 72 minuuttia. Liigan play-off otteluita Tasku pelasi vain keväällä 1985 8 ottelun verran. Näissä otteluissa hänelle ei kertynyt tehopisteitä. Liigauransa jälkeen Tasku jatkoi pelaamista ensin kaksi kautta I divisioonassa turkulaisessa Kiekko-67:n joukkueessa ja viimeisen kauden 1991–92 II divisioonassa Hermeksen riveissä.

Peliuransa jälkeen Tasku valmensi kaksi kautta Ässien A-junioreiden joukkuetta ja useita kausia B-, C-, D- ja E-junioreita.

Taskun veljenpoika Petteri on myös entinen liigakiekkoilija.

Taskun kuolemasta uutisoitiin 19. marraskuuta

Lähteet

Viitteet 

Suomalaiset jääkiekkoilijat
Vuonna 1963 syntyneet
Vuonna 2022 kuolleet
Raakasuklaa

Raakasuklaa on joidenkin määritelmien mukaan suklaata, jonka valmistusprosessissa käytettyä kaakaota ei missään vaiheessa kuumenneta yli 42 celsiusasteen. Valmistustavan tarkoituksena on säilyttää suklaan sisältämiä antioksidantteja ja muita ravintoaineita, jotka valmistajien mukaan kärsivät tavanomaisen suklaan valmistukseen liittyvästä kuumennuksesta.

Raakasuklaa-nimityksellä voidaan kuitenkin tarkoittaa eri asioita eri maissa, sillä kansainvälisesti ei ole yhteistä käsitystä siitä, mikä tekee suklaasta raakasuklaata. Nimitystä ei ole myöskään määritelty EU-tasolla eikä Suomen lainsäädännössä. 

Ruokavirasto on kieltänyt raakasuklaa-termin käytön Suomessa suklaatuotteiden nimissä epämääräisenä ja mahdollisesti harhaanjohtavana ilmaisuna sekä määrännyt, ettei kieltoa ei saa kiertää muun kielisillä nimityksillä.

Valmistus
Välttääkseen korkeita lämpötiloja raakasuklaata myyvät yhtiöt ovat luopuneet kaakaopapujen paahtamisesta ja vaativat papujen kasvattajia kuivaamaan pavut levittämällä ne auringonpaisteeseen.

Raakasuklaana markkinoitua tuotetta väitetään valmistettavan teollisesti käsittelemättömistä raaka-aineista. Paahtamattoman kaakaon eli raakakaakaon lisäksi valmistusaineina käytetään rasvana usein kylmäpuristettua kookosöljyä tai kaakaovoita. Niiden lisäksi suklaata maustetaan esimerkiksi kokonaisilla kuivatuilla hedelmillä tai niistä valmistetulla jauheella. Sitä voi tehdä myös itse kotona.

Ravintosisältö

Raakasuklaassa saattaa olla huomattavasti enemmän rasvaa kuin tummassa suklaassa  (ks. taulukko).

Terveysvaikutukset 
Professori Marina Heinosen mukaan raakasuklaan valmistustapa ei ole olennaista eikä tee siitä terveellista. Flavonoidit voi saada säilymään tavallisenkin suklaan valmistuksessa, eikä edes ole tutkimustietoa siitä, ovatko flavanolit eli suklaan flavonoidit terveellisiä.

Raakasuklaa-nimellä myytyä suklaata on markkinoitu usein superruokana. Sen terveysvaikutuksista ei ole tehty kuitenkaan laajoja tieteellisiä tutkimuksia. 

Raakasuklaassa on epäilty esiintyvän salmonella-bakteereita. Tämä ei pidä tuottajien mukaan paikkaansa, koska raakasuklaan valmistuksessa ei käytetä eläinperäisiä tuotteita. Salmonellabakteeri saattaa kuitenkin kontaminoida kaakaopavut huonon hygienian vuoksi poiminnan, kuivauksen tai fermentoinnin aikana. Suomen Tullilaboratorio seuraa ja valvoo ulkomailta tuodun ruoan bakteeripitoisuuksia.

Lähteet 

Suklaa
Anton Mauve

Anton Mauve (18. syyskuuta 1838 Zaandam, Alankomaat – 5. helmikuuta 1888 Arnhem) oli hollantilainen taidemaalari, joka kuvasi erityisesti Hollannin maaseutumaisemia.

Mauve muutti Haagiin noin vuonna 1870, missä hänestä tuli Haagin koulun nimellä tunnetun taiteilijaryhmän jäsen. Ryhmä maalasi Hollannin maisemia ja maalaiselämää. Mauve muutti 1885 maaseudulle Lareniin Hilversumin lähelle ja kokosi siellä maisemamaalariden Hollannin Barbizon -ryhmän.

Mauven maalausten väripaletti on hillitty. Hän sai vaikutteita maisemamaalari Camille Corot'lta ja Barbizonin koulusta. Mauven tunnetuimpia teoksia ovat Lehmät niityllä ja Dyynimaisema. Mauve tunnettiin öljyvärimaalaustensa lisäksi myös taitavana vesivärimaalarina. Hänen vaimonsa serkku oli taidemaalari Vincent van Gogh, jota Mauve opetti öljyvärimaalauksessa 1881 ja 1882.

Lähteet

Aiheesta muualla

Alankomaalaiset taidemaalarit
Vuonna 1838 syntyneet
Vuonna 1888 kuolleet
Jussi Eloranta

Jussi Eloranta (s. 1967) on suomalainen kemisti ja professori. Hän toimii vuodesta 2015 alkaen fysikaalisen kemian professorina Kalifornian osavaltionyliopistossa, Northridgessa (). Hänet tunnetaan laskennallisen fysikaalisen kemian tutkijana.

Akateeminen ura 

Jussi Eloranta opiskeli Jyväskylän yliopistossa matematiikkaa, kemiaa ja tietotekniikkaa. Työuransa hän aloitti 1983–1985 ohjelmoitsijana kemian laitoksella. Vuosina 1986–1987 hän oli ohjelmoitsijana Brandeisin yliopiston tietokonekeskuksessa Walthamissa, Massachusettsin osavaltiossa. Palattuaan kotimaahan hän toimi ylläpitotehtävissä Jyväskylän yliopiston IT-palvelukeskuksessa 1988–1993 ja suoritettuaan välissä opintoja vielä uudelleen 1996–1997.

Eloranta suoritti 1993 Jyväskylän yliopistossa kaksi maisterin tutkintoa (kemiasta ja tietotekniikasta) ja seuraavana vuonna 1994 hän valmistui filosofian maisteriksi pääaineena matematiikka. Lisensiaatiksi hän valmistui fysikaalisen kemian alalta 1995.

Tohtoriksi Eloranta väitteli Jyväskylän yliopistossa 1997. Valmistumisen jälkeen hän toimi 1997–2000 post doc-tutkijana professori Henrik Kuntun tutkimusryhmässä Jyväskylän yliopiston kemian laitoksella. Sitten hän siirtyi vuosiksi 2000–2002 tutkijaksi professori Vartkess A. Apkarianin tutkimusryhmään Kalifornian yliopistoon (Irvinessä). Näiden tehtävien ohella Eloranta toimi 1998–2002 Suomen Akatemian tutkijana.

Professoriksi

Jussi Eloranta nimitettiin Jyväskylän yliopistoon määräaikaiseksi kemian professoriksi vuosiksi 2002–2006. Hänen pääasiallinen tehtävänsä oli kemianopettajien koulutus ja sen kehittäminen. Hän aloitti virassa elokuun alussa 2002.

Jyväskylästä Eloranta siirtyi Kalifornian osavaltionyliopistoon, Northbridgeen. Siellä hän toimi kemian ja biokemian laitoksella yliassistenttina 2006–2010 ja sen jälkeen vuodesta 2010 fysikaalisen kemian apulaisprofessorina. Hänet nimitettiin kokeellisen ja teoreettisen fysikaalisen kemian professoriksi vuonna 2015.

Tiedeura

Kemistinä Eloranta on tehnyt laskennallisen fysikaalisen kemian ja laajemminkin laskennallisen kemian tutkimusta. Hänen keskeisiä tutkimuskohteitaan viime vuosina ovat olleet nestemäisen heliumin kemialliset ja fysikaaliset ominaisuudet. Hän on tehnyt myös orgaanisten radikaalien elektronien paramagneettisen resonanssin tutkimusta nestefaasissa. Lisäksi hän on tutkinut pienten molekyylien matriisi-isolaatioita spektroskopian avulla sekä peroksidien dekompositoitumisreaktioita. 

Professori Eloranta on uransa aikana kirjoittanut yli 70 vertaisarvioitua tieteellistä artikkelia.

Muita saavutuksia

Kemian ohella Eloranta on ansioitunut tietotekniikan alalla. Hän on mm. kirjoittanut UNIX-käyttöjärjestelmän opaskirjan.
 UNIX-käyttäjän opas (1996). Jyväskylä: Jyväskylän yliopisto, 3. painos. ISBN 9789513403621

Työn ulkopuolella 

Eloranta on vapaa-ajallaan innokas radioamatööri.

Lähteet 

Suomalaiset kemistit
Suomalaiset professorit
Vuonna 1967 syntyneet
Elävät henkilöt
Suomalaiset professorit
Out of Style – Live Edition


Out of Style – Live Edition on suomalaisen Sunrise Avenue -yhtyeen livealbumi, joka julkaistiin  4. huhtikuuta 2012.

Kappaleet

CD 
 Damn Silence – Live 2011 (Berlin) 
 I Gotta Go – Live 2011 (Berlin) 
 I Don’t Dance – Live 2011 (Berlin) 
 Somebody Help Me – Live 2011 (Berlin) 
 Fairytale Gone Bad – Live 2011 (Berlin) 
 Angels On A Rampage – Live 2011 (Vienna) 
 Only – Live 2011 (Berlin) 
 Wonderland – Live 2011 (Berlin) 
 Stormy End – Live 2011 (Berlin) 
 Welcome To My Life – Live 2011 (Berlin) 
 Sweet Symphony – Live 2011 (Vienna) 
 Hollywood Hills – Live 2011 (Vienna) 
 Out Of Tune – Live 2011 (Vienna)

DVD 
 Damn Silence – Live 2011
 I Gotta Go – Live 2011	
 I Don't Dance	– Live 2011
 Somebody Help Me – Live 2011	
 Somebody Will Find You – Live 2011	
 Stormy End – Live 2011	
 Forever Yours	– Live 2011
 Welcome To My Life – Live 2011	
 Only – Live 2011	
 Fairytale Gone Bad – Live 2011	
 Wonderland – Live 2011	
 Sweet Symphony – Live 2011	
 Hollywood Hills – Live 2011

Aiheesta muualla 
 Out Of Style – Live Edition discogs.com -sivustolla
 Sunrise Avenue : Out of style -live edition cd+dvd levykauppa äx.com -sivustolla

Vuoden 2012 konserttitallenteet
Sunrise Avenuen albumit
Kalifornian osavaltionyliopisto, Northridge

Kalifornian osavaltionyliopisto, Northbidge () eli CSUN on yksi Kalifornian osavaltionyliopiston kampuksista. Se sijaitsee Los Angelesiin kuuluvassa Northridgen lähiössä, San Fernandon laaksossa.  Vuonna 2013 siellä oli kirjoilla 38 310 opiskelijaa.

Hallinto

Yliopiston rehtori on kesäkuusta 2012 lähtien ollut Dianne Harrison. Vararehtorina (vice president) on toiminut vuodesta 2013 Colin Donohue.

Koulutuksen alat

Hallinnollisesti yliopiston kampus koostuu useista collegeista:
 kasvatustiede () − Michael D. Eisner College
 humanistiset tieteet ()
 matemaattis-luonnontieteellinen ()
 sosiaalitieteet ()
 terveystieteellinen ()
 teknistieteellinen ()
 kauppatieteellinen () − David Nazarian College
 taiteet ja viestintä () − Mike Curb College

Näiden lisäksi on erillinen Tseng College, joka on erikoistunut jatko-opiskelijoiden, kansainvälisten opiskelijoiden ja uransa keskivaiheilla olevien henkilöiden tutkintokoulutukseen.

Historia

CSUN aloitti toimintansa alun perin Los Angelesin osavaltionyliopiston (nyk. Kalifornian osavaltionyliopisto, Los Angeles) alaisena kampuksena. Itsenäisenä yliopistona se aloitti vuonna 1958 nimellä San Fernando Valley State College. Sen ensimmäisenä rehtorina toimi 1958–1969 Ralph Prator. Nykyisen nimensä ja asemansa yliopisto sai vuonna 1972.

Urheilutoiminta

Yliopistolla on urheilujoukkue koripallossa. Sen ohella kampuksella on monenlaista urheilutoimintaa: baseballia, jalkapalloa, yleisurheilua ja golfia.

Lähteet

Aiheesta muualla 

http://www.csun.edu/

Kalifornian yliopistot ja korkeakoulut
SoHo (australialainen televisiokanava)

SoHo oli australialainen television maksukanava, joka lähetti ohjelmia kaapeli- ja satelliittiverkossa. Kanava aloitti lähetykset vuonna 1995 nimellä W, mutta elokuussa 2012 kanava lanseerattiin uudelleen nimellä SoHo. Kanavan omisti australialainen Foxtel. Kanava lopetettiin lokakuussa 2016, ja sen tilalle lanseerattiin Foxtelin uusi Binge-kanava.

Kanavan omia ohjelmia olivat draamasarjat Wentworth ja Kotiin takaisin (kolmannesta kaudesta lähtien). Nämä ja useat muut kanavan ohjelmat siirrettiin saman yrityksen Showcase-kanavalle.

Lähteet

Aiheesta muualla 
 Kanavan kotisivut

Australialaiset televisiokanavat
Vuonna 1995 perustetut televisiokanavat
Heikki Malmberg

Heikki Malmberg (s. 1981 Tampere) on suomalainen rumpali. Hänen pitkäaikaisin yhtyeensä on Diablo, jossa hän on soittanut vuodesta 2000 alkaen.

Malmberg aloitti rumpujensoiton 13-vuotiaana. 1990-luvun lopulla hän soitti yhtyeissä Bulldozer, Snakegod ja Wolfpack. Snakegodin kanssa hän levytti esikoisalbumin Invitation (2001), mutta yhtyeen rumpaliksi vaihtui Kari ”Lacu” Lahtinen ennen albumin julkaisua. Diabloon Malmberg liittyi vuonna 2000, ja hänen ensimmäinen albuminsa yhtyeen kanssa oli Renaissance (2002). Diablon ohella Malmberg on soittanut ja levyttänyt Manzanan ja Damen kanssa. Vuonna 2007 hän tuurasi Teppo Veliniä Stam1nan kesäkiertueella. Vuonna 2018 hän liittyi Humavoid-yhtyeeseen.

Malmbergillä on oma tuotantoyritys Halfway House Music Production. Hän toimii soitonopettajana ja on julkaissut sähköisiä harjoituskirjoja rummuille ja kielisoittimille. Rumpujen lisäksi hän soittaa kitaraa.

Malmberg käyttää Pearlin rumpuja ja Sabianin symbaaleja.

Lähteet

Aiheesta muualla 
 Halfway House Music Production
 Heikki Malmbergin YouTube-kanava

Suomalaiset rumpalit
Vuonna 1981 syntyneet
Elävät henkilöt
George Sonata

George Sonata on suomalainen säveltäjä, sanoittaja ja sovittaja. Hän on säveltänyt ja sanoittanut teoksia vuodesta 1973 lähtien.

Biografia 

George Sonatan sävellyksiä, sanoituksia ja sovituksia on yhteensä yli sata kappaletta. Hän on säveltänyt ja sanoittanut musiikin lukuisiin näytelmiin ja sketsiteatteriesityksiin, kuten Kultainen vasikka, Vihtorin harha-askel (Tatu Pekkarinen), Noita palaa elämään (Mika Waltari), Käry kävi isäntämiehet, Mökkiloukku, Väärämäen veljekset (Raimo Suuronen), Limppu & Pullava, Into piukassa, Tomppa, Mummon saappaassa soi fox (Sirkku Peltola) ja Kunnon komedia.

George Sonatan musiikkimaailma 

George Sonatan teokset on sovitettu siten, että niissä on laaja orkestraatio, usein iso tunnelmarooli erityisesti jousilla ja puhaltimilla. Musiikin sointumaailma halaa englantilaista duuri-molli-maailmaa, länsimaista maj-sointua ja usein mukana on myös slaavilainen molliasetelma.

George Sonatan teosten riimeissä on kuvattu ihmiskohtaloita ja ihmistarinoita, oikeasti elettyä elämää sekä paljon haikeutta ja romantiikkaa.

George Sonata live 

Vuodesta 2011 lähtien on pidetty useita Sonatan musiikin konsertteja eri artistien esittämänä. YouTubessa on katsottavissa ja kuunneltavissa George Sonatan tuotantoon perustuvia musiikkivideoita. Vuonna 2015 julkaistiin 12 teoksen albumi Lapset huomisen solistina Emmi Loven.

Aiheesta muualla 
 George Sonatan kotisivut

Suomalaiset säveltäjät
Suomalaiset sanoittajat
Suomalaiset sovittajat
Syntymävuosi puuttuu
Elävät henkilöt
Juggernautti

Juggernautti on suomalaisen heavy metal-yhtye Kilven studioalbumi, joka julkaistiin 5. kesäkuuta 2015. Se nousi suoraan Suomen virallisen albumilistan sijalle 15. 

Albumin fyysinen versio sisältää yhdeksän uutta kappaletta, joista suurin osa on Taagen sanoittamia sekä DVD-levyn. Digitaalisessa versiossa on uusien biisien lisäksi neljä uudelleenäänitettyä biisiä.

Albumi on äänitetty suuremmaksi osaksi Peten kotistudiolla Turussa lukuun ottamatta rumpuja mutta Villin vaaran koston uusi versio on äänitetty Rockroom-studiossa. 

Lisäksi Kielletyillä teillä -kappaleella vierailee Maya Liittokivi.

Kappaleet

Arvostelut 
 Imperiumi.net: 8+/10
 Inferno: 
 Keskisuomalainen:

Lähteet

Aiheesta muualla 
 Juggernautti discogs.com -sivustolla

Kilven albumit
Vuoden 2015 albumit
18 parasta savuna ilmaan!

18 parasta savuna ilmaan! on suomalaisen heavy metal-yhtye Kilven kokoelma-albumi, joka julkaistiin vuonna 2008.

Kappaleet

Aiheesta muualla 
 18 parasta savuna ilmaan! discogs.com -sivustolla

Kilven albumit
Vuoden 2008 kokoelma-albumit
Aléa (Argolis)

Aléa () on Kreikan kylä sekä samanniminen Árgos-Mykíneen kunnan kunnallisyksikkö (Δημοτική Ενότητα Αλέας, Dimotikí Enótita Aléas ja entinen itsenäinen kyläkunta. Se sijaitsee Argoliin alueyksikössä Peloponnesoksen alueella. Koko kunnallisyksikön väkiluku on 660 ja varsinaisen Aléan kylän väkiluku 103 (vuonna 2011).

Aléan kylä sijaitsee noin 74 kilometriä länsiluoteeseen Árgoksen kaupungista. Se on nimetty lähellä sijainneen antiikin aikaisen Alean kaupungin mukaan. Kylän pääkirkko, joka on rakennettu bysanttilaisella ajalla 1200-luvulla, on omistettu Neitsyt Marialle (Panagía). Aléan kunnallisyksikkö käsittää Árgos-Mykíneen kunnan luoteisosan.

Aléa oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Árgos-Mykíneen kunnaksi yhdessä Achladókampoksen, Árgoksen, Koutsopódin, Lérnan, Lýrkeian, Mykíneen ja Néa Kíoksen kanssa, jolloin se muuttui uuden kunnan kunnallisyksiköksi.

Kunnallisyksikön osat 

Aléan kunnallisyksikkö muodostuu seuraavista kyläyhdyskunnista ja asutuksista:

Lähteet

Aiheesta muualla 

Árgos-Mykínes
Peloponnesoksen entiset kunnat
Peloponnesoksen kylät
Nikita Mazepin

Nikita Dmitrijevitš Mazepin (, s. 2. maaliskuuta 1999 Moskova, Venäjä) on venäläinen rata-autoilija. Hän teki joulukuussa 2020 monivuotisen kuljettajasopimuksen Formula 1 -talli Haasin kanssa. Maaliskuussa 2022 Haas-talli irtisanoi Mazepinin sopimuksen tallin kanssa Venäjän hyökkättyä Ukrainaan.

Mazepinin isä Dmitri on ansainnut Forbesin mukaan noin miljardin euron omaisuutensa kemianteollisuudessa, minkä lisäksi tällä on ollut läheiset suhteet Venäjän presidentti Vladimir Putiniin. Maksukuskin maineen, heikon urheilullisen menestyksen, yksityiselämän skandaalien ja jopa vaarallisena pidetyn ajotyylinsä vuoksi Nikita Mazepin on ollut epäsuosittu kuljettaja monien fanien keskuudessa. Vuoden 2021 alussa hän aiheutti kohun sosiaalisessa mediassa, kun häntä syytettiin epäasiallisesta naisen kourimisesta, ja hän joutui pyytämään anteeksi tekoaan.

Ura 
Mazepin siirtyi kartingista vuonna 2015 formuloiden pariin. Kartingissa Mazepin voitti yhden MM-hopean. Kaudella 2015 hän ajoi muun muassa Formula Renault NEC:issä ja Eurocup Formula Renaultissa. Kaudeksi 2016 Mazepin siirtyi Euroopan Formula 3 -mestaruussarjaan HitechGP-talliin. Helmikuussa 2016 Formula 1 -talli Force India kertoi kiinnittäneensä Mazepinin kehityskuljettajakseen. GP3-sarjassa hän ajoi yhden kauden vuonna 2018, missä hän voitti neljä osakilpailua, mutta hävisi sarjan mestaruuden Anthoine Hubertille. Kausina 2019–2020 hän ajoi Formula 2 -luokkaa, missä hän voitti kaksi osakilpailua kaudella 2020.

Formula 1 -ura 
Kaudella  Mazepin ajoi Formula 1 -sarjassa Haas -tallissa. Hän joutui jättämään kauden päättäneen Abu Dhabin GP:n väliin koronatartunnan takia. Mazepin ei saavuttanut ensimmäisellä F1-kaudellaan pisteitä parhaana tuloksenaan Azerbaidžanin GP:n 14 sija. Syyskuussa 2021 Mazepin teki Haasin kanssa jatkosopimuksen kaudesta .

Ennen kauden  alkua Mazepin ja hänen sponsorinsa Uralkali joutuivat vaikeuksiin, koska Haas-talli poisti sponsorinsa logon ja mainostarrat autoistaan Venäjän hyökättyä Ukrainaan ja myöhemmin irtisanoi sopimukset.

GP3-tulokset

Formula 2 -tulokset

Formula 1 -tulokset

Tulokset kilpailuittain

Kaudet numeroina

Merkkipaalut

Lähteet 

Venäläiset Formula 1 -kuljettajat
Vuonna 1999 syntyneet
Elävät henkilöt
Lýrkeia

Lýrkeia () tai Lyrkeía (Λυρκεία) on Kreikan kylä sekä samanniminen Árgos-Mykíneen kunnan kunnallisyksikkö (Δημοτική Ενότητα Λυρκείας, Dimotikí Enótita Lyrkeías) ja entinen itsenäinen kunta. Se sijaitsee Argoliin alueyksikössä Peloponnesoksen alueella. Koko kunnallisyksikön väkiluku on 2 058 ja varsinaisen Lýrkeian kylän väkiluku 319 (vuonna 2011).

Lýrkeian kylä sijaitsee linnuntietä noin 18 kilometriä länsiluoteeseen Árgoksen kaupungista. Sen nimi oli vuoteen 1928 saakka Káto Bélesi (Κάτω Μπέλεσι). Nykyisen nimensä kylä on ottanut seudun Lýrkeio-vuoresta. Lýrkeian kunnallisyksikkö käsittää alueen Árgos-Mykíneen kunnan länsiosassa.

Lýrkeia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Árgos-Mykíneen kunnaksi yhdessä Achladókampoksen, Aléan, Árgoksen, Koutsopódin, Lérnan, Mykíneen ja Néa Kíoksen kanssa, jolloin se muuttui uuden kunnan kunnallisyksiköksi.

Kunnallisyksikön osat 

Lýrkeian kunnallisyksikkö muodostuu seuraavista kyläyhdyskunnista ja asutuksista:

Lähteet 

Árgos-Mykínes
Peloponnesoksen entiset kunnat
Peloponnesoksen kylät
Euroopan Grand Prix 2016

Euroopan Grand Prix 2016 (virallisesti 2016 Formula 1 Grand Prix of Europe) oli Formula 1 -kauden 2016 kahdeksas osakilpailu, joka ajettiin 19. kesäkuuta 2016 Bakun katuradalla Azerbaidžanissa.

Kyseessä oli historian ensimmäinen Formula 1 -kilpailu Azerbaidžanissa ja myös ensimmäinen Euroopan Grand Prix sitten kauden 2012, jolloin se kilpailtiin Valencian katuradalla Espanjassa.

Viikonlopun aikataulu ja sää

Vapaat harjoitukset 
Red Bullin Daniel Ricciardo törmäsi seinään ensimmäisessä harjoituksessa, aiheuttaen punaisen lipun. Myös Carlos Sainz kosketti ratareunuksia rikkoen etusiiven päätylevyä.

Toisessa harjoituksessa Ferrarin Kimi Räikkönen pysähtyi radan varteen MGU-K vian takia. Myös Räikkösen tallikaveri Sebastian Vettel kutsuttiin radalta pois saman vian vuoksi.

Kolmansissa harjoituksissa lauantaina Sergio Pérez osui seinään, samaisessa paikassa kuin Ricciardo. Pérezin autoon jouduttiin vaihtamaan vaihdelaatikko, ja hän sai aika-ajoon viiden lähtöruudun rangaistuksen.

Aika-ajot 
Nico Rosberg ajoi paalupaikalle. Sergio Pérez ajoi toiseksi, mutta putosi ruutuun seitsemän. Daniel Ricciardo oli kolmanneksi nopein, ennen Sebastian Vetteliä ja Kimi Räikköstä. Valtteri Bottas oli kahdeksas. Lewis Hamilton osui seinään mutkassa 10, rikkoen eturipustuksensa Q3:ssa. Hamilton jäi lähtöruutuun 10.

Tulokset 

 Sergio Pérezin, Carlos Sainzin ja Kevin Magnussenin sijoitusta pudotettiin viidellä lähtöruudulla vaihdelaatikon vaihtamisen takia.

Kilpailu 
Max Verstappen ohitti ensimmäisessä mutkassa Valtteri Bottaksen ja nousi kahdeksanneksi. Bottas kuitenkin kuittasi pian Verstappenilta sijoituksen takaisin, samoin kuin Daniil Kvjatilta, joka joutui keskeyttämään alkukierroksilla. Myös Kvjatin tallikaverin, Carlos Sainzin matkanteko päättyi kesken jousituksen petettyä.

Kimi Räikkönen sai viiden sekunnin aikarangaistuksen ja kaksi rangaistuspistettä varikolletuloviivan sääntöjenvastaisesta ylittämisestä. Red Bullit kärsivät suuremmasta rengaskulumasta kuin muut, ja he joutuivat pysähtymään kahdesti, ainoina kärkikymmeniköstä. Euroopan GP:n voittoon ajoi Nico Rosberg, ennen Ferrarin Sebastian Vetteliä ja Force Indian Sergio Péreziä, joka siirtyi Kimi Räikkösen edelle viimeisen kierroksen alussa. Räikkönen ajoi maaliin neljäntenä, rangaistuksestaan huolimatta. Lewis Hamilton nousi kymmenennestä ruudusta viidenneksi. Valtteri Bottas nousi kuudenneksi. Tämä oli toistaiseksi viimeisin kerta, kun saksalaiskuljettajat ottaa kaksoisvoiton.

Tulokset 

Huom
 Kevin Magnussen starttasi kilpailuun varikolta.
 Kimi Räikkönen sai lopputulokseen viiden sekunnin aikarangaistuksen ylitettyään varikon sisääntuloviivan.

Sijoitukset kilpailun jälkeen 

Huom!: Vain viiden parhaan sijoitukset sisällytetty.

Lähteet

Aiheesta muualla 
 Euroopan GP 2016 - F1-ruutu

Euroopan Grand Prix
Osakilpailut Formula 1 -kaudella 2016
Azerbaidžanin moottoriurheilu
Bakun urheilu
Old Pulteney

Old Pulteney on viskitislaamo Skotlannissa Pulteneytownin alueella Wickin kaupungissa. Tislaamo valmistaa Old Pulteney -nimistä mallasviskiä useina eri-ikäisinä versioina ja sillä on vierailukeskus Huddart Street -kadulla.

Tislaamo perustettiin vuonna 1826 ja nimettiin Sir William Pulteneyn (kuollut 1805) mukaan, jonka mukaan myös Pulteneytown on nimetty. Tislaamo on koko Skotlannin mannerosan pohjoisin, ja sen perustamisen aikaan sinne oli vaikea kulkea muuten kuin laivalla. Tislaamoon tuotiin ohraa meriteitse, ja valmis viski kuljetettiin myytäväksi myös meriteitse. Monet tislaamon työntekijät työskentelivät myös kalastajina. Sillin kalastus ei kuulu enää Wickin päivittäisiin elinkeinoihin mutta tislaamo toimii edelleen, tuottaen Ylämaan mallasviskiä jota pidetään yhtenä parhaista. Sen luonteenpiirteiden väitetään johtuvan kypsytyksensä aikana meri-ilmalle altistumisesta.

Tislaamo suljettiin vuonna 1930 vähentyneen kaupankäynnin vuoksi kun paikallinen seurakunta julisti kieltolain, mutta se avattiin uudelleen 1951 kun kieltolaki peruttiin. Sen omistaa nykyisin Inver House Distillers.

Tislaamo käyttää vettä vanhasta myllypurosta, jonka rakensi Thomas Telford. Tämä puro virtaa Loch Hempriggs -järvestä, 3–4 kilometriä etelälounaaseen, ja sen väitetään pyörittäneen ohramyllyä tislaamon paikalla tai sen lähistöllä.

Old Pulteneyn 21-vuotias mallasviski voitti ”World Whisky of the Year” -palkinnon Jim Murrayn vuoden 2012 Whisky Biblessä. Perintösijoille sijoittuivat yhdysvaltalaiset bourbon-viskit George T. Stagg ja Parker’s Heritage Collection Wheated Mash Bill. Vuonna 2006 12-vuotias mallasviski valittiin luokkansa parhaaksi International Wine and Spirit Competition -kilpailussa.

Lähteet

Aiheesta muualla 
 Tislaamon kotisivut

Skotlantilaiset viskitislaamot
Teräsvuori

Teräsvuori on muun muassa seuraavien suomalaisten sukunimi:

 Juhani Teräsvuori (s. 1949), balettitanssija
 Kaarlo Teräsvuori, vuoteen 1906 Ståhlberg (s. 1884–1977), maataloustieteilijä, professori
 Krister Teräsvuori (s. 1942, kadonnut 1983), rikollinen liikemies
 Olla Teräsvuori, vuoteen 1906 Ståhlberg (1888–1953), kansansivistystyön edistäjä, runoilija
 Tarja Teräsvuori (s. 1957), kuvataiteilija.
Matti Heikonen

Matti Heikonen (4. maaliskuuta 1937 Turku, Suomi – 29. joulukuuta 2005 Espoo, Suomi) oli suomalainen elintarviketieteilijä ja tekniikan tohtori, jonka ura Valion palveluksessa kesti 35 vuotta. Hän kehitti Valiolla muun muassa tavan käyttää juuston ja voin valmistuksessa syntyvä hera uudestaan raaka-aineeksi. Lisäksi Heikonen toimi Valion Tutkimus- ja tuotekehityskeskuksen apulaisjohtajana ja Helsingin yliopiston elintarviketeknologian dosenttina.

Ura

Valiolla 
Heikonen valmistui ylioppilaaksi Helsingin lyseosta ja opiskeli kemiaa Teknillisessä korkeakoulussa, mistä hän valmistui diplomi-insinööriksi 1962. Akateemikko A. I. Virtanen palkkasi Heikosen Valion laboratorioon hoitamaan meijerien vesiasioita. Heikonen väitteli 1973 maidon koostumuksesta.

Heikonen sai Valiolla tehtäväkseen ratkaista jätevesiongelman, joka syntyi juuston ja voin tuotannossa erottuvasta herasta, jota on hankala käsitellä puhdistamoissa. Heikonen oivalsi, että hera voitaisiin kääntää jätteestä raaka-aineeksi. Se sisältää muun muassa proteiinia ja maitosokeria, joiden talteen ottamisesti kehitettiin uusia menetelmiä. Heikosen työn ansiosta suomalainen meijariteollisuus sai etua ulkomaalaisiin kilpailijoihinsa. Suomessa jatkojalostetaan lähes kaikki hera. Keksintönsä ansiosta Heikonen palkittiin 1983 Suomalaisella insinöörityöpalkinnolla.

Heratutkimuksensa lisäksi Heikonen osallistui rehun ja maidon laadun analysointimenetelmien kehittämiseen ja tulosten tulkintaan lehmien ruokinnan ohjaamiseksi. Suomalaisen maidon laatu on poikkeuksellisen hyvää Heikosen työn ansiosta.

Heikonen teki Valiolla 35 vuoden uran. Hän jäi eläkkeelle 1997, jolloin hän toimi Tutkimus- ja tuotekehityskeskuksen apulaisjohtajana.

Yliopistossa ja kirjailijana 
Heikonen toimi 1977–1988 elintarviketeknologian dosenttina Helsingin yliopistossa, ja lisäksi hän oli Teknillisten tieteiden akatemian jäsen vuodesta 1979.

Heikonen kirjoitti kaksi tietokirjaa A. I. Virtasesta, AIV – Keksintöjen aika (1990) ja AIV – Isänmaan aika (1993). Hänen lukemisharrastuksensa näkyy kirjoissa tavattoman selkeanä suomenkielen käyttönä.

Lähteet 

Elintarviketieteilijät
Suomalaiset maataloustieteilijät
Vuonna 1937 syntyneet
Vuonna 2005 kuolleet
Suomalaiset insinöörit
Fucked Up in a Bad Way


Fucked Up in a Bad Way on punk rock -yhtye The Heartburnsin esikoisalbumi, joka julkaistiin 13. lokakuuta 2006 levymerkillä Fullhouse Records. Vuonna 2012 Airiston punk-levyt julkaisi albumista 500:n kappaleen vinyylipainoksen vaihtoehtoisella kansikuvalla.

Vastaanotto 
Albumi sai hyvän vastaanoton. Soundin arviossa Ville Pirinen albumin äänimaailman rujoudesta ja tunkkaisuudesta huolimatta kertosäkeissä tarjotaan melodisia koukkuja. Lammaszinen Tuomas Koskisen mukaan albumia ei ole pilattu ylituottamalla, sekä epäilee sen olevan äänitetty yhtyeen treenikämpällä.

Kappaleet 
I Wanna O.D.
Without You Life Is Hell
Something More Than This
Fucked Up and Down
Thinkin’ ’Bout You
I Hate Everything
Got Nothin’ to Prove
Ain’t Got a Thing
Outta Here
Take Me to the Hospital

Kokoonpano 
 Teemu Bergman – laulu, kitara
 Lasse ”Skeletor” – kitara, taustalaulu
 Maukka Maunula – rummut

Arvostelut 
 Helsingin Sanomat: 
 Imperiumi.net: 
 Lammaszine: positiivinen
 Soundi:

Aiheesta muualla 
 Fucked Up in a Bad Way discogs.com -sivustolla
 Fucked Up in a Bad Way rateyourmusic.com -sivustolla

Lähteet 

The Heartburnsin albumit
Vuoden 2006 esikoisalbumit
Eetu Nousiainen

Eetu Nousiainen (s. 29. huhtikuuta 1997 Kuopio) on suomalainen mäkihyppääjä. Hän edustaa Puijon Hiihtoseuraa. 

Nousiainen on osallistunut nuorten MM-kilpailuihin 2015, 2016 ja 2017. Parhaimmillaan hän sijoittunut henkilökohtaisessa kilpailussa 23:nneksi ja joukkuekilpailussa kuudenneksi Utahissa 2017. 

Lentomäen MM-kilpailuissa 2018 Nousiainen oli henkilökohtaisessa kilpailussa 35:s ja joukkuemäessä kahdeksas. Pyeongchangin olympialaisissa 2018 hän sijoittui normaalimäessä 49:nneksi. Seefeldin MM-kilpailuissa 2019 hän oli normaalimäessä 42:s, suurmäessä 48:s ja joukkuemäessä kymmenes. Lentomäen MM-kilpailuissa Planicassa 2020 hän sijoittui henkilökohtaisessa kilpailussa 36:nneksi ja joukkuemäessä kahdeksanneksi. Oberstdorfin MM-kilpailuissa 2021 hän oli suurmäessä 38:s, normaalimäessä 50:s ja molemmissa joukkuekilpailuissa yhdeksäs. Vikersundin lentomäen MM-kilpailuissa 2022 hän sijoittui 26:nneksi ja joukkuekilpailussa seitsemänneksi.

Nousiainen kilpaili maailmancupissa ensimmäisen kerran Trondheimissa maaliskuussa 2017 sijoittuen 49:nneksi. Ensimmäiset maailmancupin pisteensä hän saavutti oltuaan 25:s Titisee-Neustadtissa joulukuussa 2017. Parhaimmillaan hän on sijoittunut kahdeksanneksi Oberstdorfin lentomäessä maaliskuussa 2022. Continental Cupissa Nousiainen päätyi palkintokorokkeelle ensi kertaa Rukalla joulukuussa 2020. Heinäkuussa 2021 hän voitti Puijolla ensin FIS Cupin kisan ja sitten sijoittui toiseksi Continental Cupissa ja voitti seuraavan Continental Cupin kisan.

Nousiainen voitti alle 18-vuotiaiden Suomen mestaruuden vuonna 2015. Vuonna 2016 hän voitti SM-kisoissa pronssia suurmäessa ja sijoittui kahdeksaksi normaalimäessa. Hän voitti pienmäen Suomen-mestaruuden 2017 ja oli normaalimäessä kuudes. Hän sai kesä-SM-kilpailussa pronssia 2017.

Lähteet

Viitteet 

Suomalaiset mäkihyppääjät
Vuonna 1997 syntyneet
Elävät henkilöt
Puukemia

Puukemia on orgaanisen kemian osa-alue, joka tutkii puun kemiallista koostumusta, puun rakenneosien reaktioita ja puunjalostusta (mm. sellunkeitto ja paperinvalmistus).

Historia ja tutkimusalat 

Puukemian tutkimukselle Suomessa antoi varsinaisen sysäyksen talvi- ja jatkosodan aikainen tarvikepula. Tuolloin jouduttiin muiden materiaalien puutteessa keksimään korvaavia ratkaisuja puusta. Sodanaikainen tutkimustyö hyödytti alan kehitystä myös sotien jälkeen. Professori Eero Sjöström oli aikakauden merkittävä puukemian tutkija ja hän myös kirjoitti merkittävän osan alan suomenkielisestä oppikirjallisuudesta. 

Puukemian tutkimus on perinteisesti käsitellyt niin sanottujen puun pääkomponenttien eli selluloosan, hemiselluloosan ja ligniinin kemiallista tutkimusta. Sen ohella on tutkittu niin kutsuttuja sivukomponentteja, kuten mäntyöljyjä ja terpeenejä.

Tutkimus ja koulutus 

Puukemian koulutusta Suomessa on pitkään järjestänyt Aalto-yliopiston Teknillisen korkeakoulun puunjalostustekniikan osasto, joka on myös alan merkittävä tutkimusyksikkö. Nykyisin koulutus TKK:ssa tunnetaan puunjalostuksen kemian nimellä. TKK:n ohella puukemian tutkimusta on tehty Jyväskylän yliopistossa, jossa alan tutkimusta on pitkään tehnyt professori Raimo Alén.

Puukemian kirjallisuutta

 Oskari Routala: Puukemia ja puukemiallinen teollisuus. Porvoo: WSOY, 1936.
 Waldemar Jensen: Puukemia : Suomen paperi-insinöörien yhdistyksen oppi- ja käsikirja 1. Hki : Suomen paperi-insinöörien yhdistys, 1967. (2. painos 1977)
 Eero Sjöström: Puukemian perusteet. 4. painos, Espoo: Otakustantamo, 1974. (1. painos 1972) 
 Eero Sjöström: Puukemia: teoreettiset perusteet ja sovellutukset.  Espoo: Otakustantamo, 1989. 4. tark. painos. (1. painos 1978) ISBN 951-672-077-3
 Eero Sjöström: Wood Chemistry. Fundamentals and Applications. 2. painos, Academic Press, 1993. (1. painos 1981). ISBN 9780126474817.
 Matti Stén, Marko Riepponen & Hannu Manner: Johdatus paperikemiaan. Lappeenranta: Lappeenrannan teknillinen korkeakoulu, 1998. 2. tark. painos. (1. painos 1997) ISBN 951-764-252-0. 
 Eero Sjöström & Raimo Alén (toim.): Analytical Methods in Wood Chemistry, Pulping, and Papermaking. Springer-Verlag, 1999. ISBN 978-3540631026
 Raimo Alén: Papermaking Chemistry. Papermaking Science and Technology, 2007. ISBN 978-9525216240

Lähteet

Aiheesta muualla 
 Puunjalostuksen kemia Teknillinen korkeakoulu / Aalto-yliopisto.

Orgaaninen kemia
Loukussa (televisiosarja)

Loukussa () on islantilainen televisiosarja. Sarjassa talvimyrsky pyyhkäisee yli Itä-Islannissa sijaitsevan pikkukaupungin samalla kun vuonosta löydetään paloitellun ruumiin torso. Muutaman sadan asukkaan Seyðisfjörðurin kylä ja kolme poliisia jäävät loukkuun viikkokausiksi, kun lumi eristää kylän. Sarjan päähenkilö on murhatutkimuksia johtava poliisipäällikkö Andri (Ólafur Darri Ólafsson). Suomessa sarjan esittäminen alkoi Yle Fem -kanavalla 2. helmikuuta 2016. Toisen tuotantokauden ensi-ilta oli Suomessa 17. kesäkuuta 2019.


Juoni
Poliisipäällikkö Andri ei ole kiireinen mies. Asukkaat tuntevat toisensa eikä salaisuuksia ole. Pikkukaupunki sijaitsee kauniissa vuonomaisemassa, ja satamatoimintaa ja kauppaa suunnitellaan laajennettavaksi.

Pian kaikki muuttuu, kun kalastajat löytävät vuonosta ruumiin, josta puuttuu pää ja kädet. Miehen ruumiissa on useita pistohaavoja. Andri epäilee, että murhaaja piileksii kaupunkiin saapuneessa matkustajalaivassa, ja päättää eristää matkustajat. Tapaus on ratkaistava pikaisesti. Kapteeni kuitenkin estää poliisia tutkimasta laivaa. Reykjavíkista ei saada apua hurjan lumimyrskyn takia, ja Andri joutuu selvittämään asiaa kahden kollegansa kanssa.

Näyttelijät

Esitykset

Sarja on ollut suuri kansainvälinen menestys. Sarjan budjetti oli noin 7 miljoonaa euroa ja sarja on islantilaisten suurin draamasatsaus kautta aikojen. Suomen lisäksi sarja on myyty muun muassa Yhdysvaltoihin, Isoon-Britanniaan, Saksaan, Ranskaan ja Norjaan.

Esittäminen eri maissa

Lähteet

Islantilaiset televisiosarjat
2010-luvun televisiosarjat
BK Zenit Pietari

BK Zenit Pietari on koripalloseura Venäjän Pietarista. Sen suora edeltäjä oli vuonna 2003 perustettu Moskovan seudun Dynamo. Vuonna 2007 Zenit, tuolloin Triumf Ljubertsy, otti Dynamon sarjapaikan. Vuonna 2014 seura muutti Pietariin ja sai nykyisen nimensä. Zenit pelaa kotiottelunsa Sibur Arenalla.

Kaudella 2013–2014 Triuf hävisi EuroChallengen loppuottelussa Pallacanestro Reggianalle. Se on pelannut myös VTB-liigassa ja Eurocupissa.

Zenitissä pelanneita 
Lähde:

  Vasili Karasev
  Jegor Vjaltsev
  Sergei Karasjov
  Alan Anderson
 / Obie Trotter
  Kerem Tunçeri

  Jānis Timma
  Giedrius Gustas
  Ognjen Aškrabić
  Nenad Krstić
  Uroš Slokar

Lähteet 
 Joukkueen sivu eurobasket.com:issa 
 Joukkueen esittely Euroliiga

Viitteet

Aiheesta muualla 
 Virallinen kotisivu  

Venäläiset koripalloseurat
Pietarin urheilu
Eero Haahti

Eero Otto Adrian Haahti (3. huhtikuuta 1931 Helsinki – 26. joulukuuta 2015 Helsinki) oli suomalainen lääkäri ja professori. 

Haahden vanhemmat olivat lääketieteen tohtori, professori Hannu Haahti ja Anna Elise Nevanlinna ja puoliso Helli Maija-Riitta Perheentupa. Haahti tuli ylioppilaaksi Helsingin Suomalaisesta Yhteiskoulusta 1949 ja valmistui lääketieteen lisensiaatiksi 1957.

Haahti kehitti tutkimusryhmänsä kanssa kaasukromatografiaan liittyvän detektoriosan. Hän työskenteli Yhdysvalloissa NIHin tutkijana ja teki siellä myös väitöskirjaa, joka hyväksyttiin Turussa vuonna 1961. Hän valmistui samana vuonna kliinisen kemian erikoislääkäriksi. Palattuaan Suomeen Haahti jatkoi tutkimustyötä NIHin rahoituksen avulla. Haahti oli Helsingin yliopiston lääketieteellinen kemian dosentti 1968–1983 ja toimi professorin ja apulaisprofessorin tehtävissä Helsingin yliopistossa ja Turun yliopistossa. Viimeisinä tehtävinään hän oli HYKSin laboratoriolääkäri ja SPR:n Veripalvelun tuotantopäällikkö.

Haahti osallistui myös politiikkaan ja oli vihreiden kansanedustajaehdokkaana 1983, jolloin hän jäi varasijalle. Vähän aikaa hän oli myös Espoon valtuustossa, mutta erosi, kun hän piti vaikutusmahdollisuuksia vähäisinä.

Haahti oli intohimoinen klassisen musiikin harrastaja.

Lähteet 

Suomalaiset lääkärit
Helsingin yliopiston professorit
Turun yliopiston professorit
Suomalaiset professorit
Vihreän liiton poliitikot
Espoon kaupunginvaltuutetut
Vuonna 1931 syntyneet
Vuonna 2015 kuolleet
Yrjölä

Yrjölä on muun muassa seuraavien suomalaisten henkilöiden sukunimi:

 Eero Yrjölä (s. 1925), diplomaatti ja varatuomari
 Iivari Yrjölä (1899–1985), yleisurheilun moniottelija
 Jouni Yrjölä (s. 1959), shakin suurmestari
 Lassi Yrjölä (s. 1994), jääkiekkomaalivahti
 Matti Yrjölä (s. 1938),  kuulantyöntäjä
 Mika Yrjölä (s. 1971), helluntailainen evankelista ja seurakuntavaikuttaja
 Paavo Yrjölä (1902–1980), yleisurheilija
 Petri Yrjölä (s. 1972), taidemaalari
 Toimi Yrjölä (1909–1989), helluntailainen lähetystyöntekijä
 Tuula Yrjölä (s. 1962), diplomaatti
 Yrjö Yrjölä (1895–1968), taidemaalari ja kuvittaja.
Being Human

Being Human on  brittiläinen yliluonnollisista olennoista kertova televisiosarja, jonka on luonut Toby Whithouse. Sarjassa tavallisten ihmisten keskuudessa elää muun muassa aaveita, vampyyreja ja ihmissusia. Being Human alkoi BBC Three-kanavalla vuonna 2008 ja päättyi vuonna 2013. 

Sarjasta on tehty spin off -sarja Becoming Human vuonna 2011 sekä yhdysvaltalainen samanniminen uusintafilmatisointi vuosina 2011–2014.

Rooleissa

Päähahmot

Sivuhahmot

Lähteet

Aiheesta muualla
 

2000-vuosikymmenen televisiosarjat
Ihmissudet taiteessa
Vampyyrisarjat
Brittiläiset draamasarjat
Brittiläiset komediasarjat
Brittiläiset kauhusarjat
BBC:n televisio-ohjelmat